Д О Г О В О Р

№..........

Днес .................. 2016 г., в гр. Перник, между:

1. ОБЩИНА ПЕРНИК със седалище и адрес на управление: гр. Перник, област Перник, пл. „Св. Иван Рилски”, № 1А, ЕИК 000386751, представлявана от **Вяра Церовска – Кмет на Община Перник и Директор Дирекция „СБФ” Ирина Станоева** от една страна, наричана за краткост ВЪЗЛОЖИТЕЛ,

и от друга

**2. ……………………..** със седалище и адрес на управление:……………………., **ЕИК …………………..** представлявано от **………………………. - в качеството на Управител**, наричан за краткост ИЗПЪЛНИТЕЛ.

на основание чл.14, ал.4, т.2 от ЗОП.

страните се споразумяха за следното:

I. ПРЕДМЕТ НА ДОГОВОРА

**Чл.1. (**1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши д**оставка и монтаж на обзавеждане и оборудване на помещения в Център за почасово предоставяне на услуги за социално включване в Община Перник в сграда частна общинска собственост, находяща се на ул. „Инженерна“ №6**.“в изпълнение на дейности по проект „Създаване на нов Център за почасово предоставяне на услуги за социално включване в общността или в домашна среда в Община Перник”, Процедура за предоставяне на безвъзмездна финансова помощ BG05М9ОP001-2.002 „Независим живот“, Договор № BG05M9OP001-2.002-0139, финансиран от Оперативна програма „Развитие на човешките ресурси 214-2020г.“, съфинансиран от Европейския социален фонд на европейския съюз.

(2) ИЗПЪЛНИТЕЛЯТ следва да осъществи всички необходими дейности, съгласно обхвата им, определен в Техническата спецификация, неразделна част от Договора.

II. СРОК НА ДОГОВОРА

Чл.2. Настоящият договор влиза в сила от датата на подписването му. Срокът за изпълнение на възложените работи започва да тече от датата на получаване на писмено уведомление от страна на ВЪЗЛОЖИТЕЛЯ и се определя на 45 **(**четиридесет и пет**)** календарни дни.

III. ВЪЗНАГРАЖДЕНИЕ

Чл.З. За изпълнение на посочените в чл.1 дейности ВЪЗЛОЖИТЕЛЯТ ще изплати на ИЗПЪЛНИТЕЛЯ възнаграждение в размер общо на ……………………..лева с ДДС или …………………. лева без ДДС съгласно ценовото му предложение.

IV. НАЧИН НА ПЛАЩАНЕ

**Чл.4**. (1) Плащането се извършва въз основа на представени разходооправдателен документ (фактури или документи с еквивалентна доказателствена стойност) и приемо - предавателен протокол подписан от двете страни за извършената доставка. Във фактурата задължително трябва да се съдържа и следния текст: ***„Разходът е по проект BG05M9OP001-2.002-0139-С001, „Създаване на нов Център за почасово предоставяне на услуги за социално включване в общността или в домашна среда в Община Перник“, финансиран от Оперативна програма „Развитие на човешките ресурси“ 2014-2020г., съфинансирана от Европейския социален фонд на Европейския съюз.”***

(2). Плащането по ал. 1 се извършва сплатежно нареждане по сметка на ИЗПЪЛНИТЕЛЯ в срок до 30 календарни дни от предоставяне на изискуемите документи визирани в ал**.**1.

Плащането се извършва с платежно нареждане по сметка на ИЗПЪЛНИТЕЛЯ, както следва :

Банкова сметка на ИЗПЪЛНИТЕЛЯ:

БАНКА: ………………………………..

IBAN: …………………….…………….

BIC: ……………………………………..

V. ПРАВА И ЗАДЪЛЖЕНИЯ НА СТРАНИТЕ

**Чл. 5.** (1) ВЪЗЛОЖИТЕЛЯТ има право:

1. да получи доставката от ИЗПЪЛНИТЕЛЯ в изпълнение на настоящия договор по приложената Техническата спецификация;
2. да изисква от ИЗПЪЛНИТЕЛЯ замяната на нискокачествената, непълна или дефектна доставка по реда и в сроковете определени в този договор;
3. да извършва проверки на документите на ИЗПЪЛНИТЕЛЯ, свързани с изпълнението на настоящия договор.

(2) ВЪЗЛОЖИТЕЛЯТ се задължава:

1. да съдейства на ИЗПЪЛНИТЕЛЯ при изпълнение на дейностите по този договор;
2. при поискване и със съдействието на ИЗПЪЛНИТЕЛЯ да уточнява въпросите, свързани с извършването на дейностите по този договор;
3. да осигури на ИЗПЪЛНИТЕЛЯ информацията, необходима му за качественото извършване на дейностите по този договор;
4. да заплати на ИЗПЪЛНИТЕЛЯ в срок дължимото възнаграждение съгласно чл. 3, по реда на чл.4.
5. да уведоми писмено ИЗПЪЛНИТЕЛЯ в предвидените в този договор случаи;

(3) ИЗПЪЛНИТЕЛЯТ има право:

1. да получи в срок уговореното възнаграждение съгласно чл. 3;
2. да иска от ВЪЗЛОЖИТЕЛЯ съдействие и информация, необходими му за качественото извършване на дейностите по този договор.

(4) ИЗПЪЛНИТЕЛЯТ се задължава:

1. Да извърши дейностите качествено и в срок, според изискванията посочени в Техническата спецификация**,** както и да изпълнява всичките му нареждания по предмета на договора. **Дейностите обхващат:** д**оставка и монтаж на обзавеждане и оборудване на помещения в Център за почасово предоставяне на услуги за социално включване в Община Перник.**
2. Да достави и монтира офис оборудването и обзавеждането, според изискванията разписани в Техническата спецификация в сграда частна общинска собственост, находяща се на ул. „Инженерна“ №6.
3. Да организира транспортирането, разтоварването, монтирането и пускането в експлоатация на доставката за своя сметка
4. Да носи всички рискове, свързани със стоките, до момента на приемането им на мястото на доставката. Доставените стоки следва да се опаковат, така че да се избегне тяхното повреждане или разваляне при транспортирането до тяхното местоназначение.
5. Да носи отговорност пред ВЪЗЛОЖИТЕЛЯ, ако при изпълнение на доставката е допуснал отклонения от изискванията, предвидени в Техническата спецификация, съгласно договорните условия
6. Да поддържа точно и систематизирано деловодство, счетоводство и отчетност във връзка с извършваните услуги по този договор.
7. Да положи необходимата грижа за качествено извършване на дейностите по договора, като се стреми да бъдат извършени по най-високите стандарти на професионална компетентност, етичност и почтеност.
8. Да не разпространява за срока на договора пред трети лица собствена или друга информация, станала му известна при и/или по повод изпълнението на договора, без изричното писмено съгласие на ВЪЗЛОЖИТЕЛЯ.
9. Да съдейства на националните и европейски компетентни органи при извършване на одити, контрол и проверки при усвояването и разходването на средствата по този договор.

Да издава фактури или документи с еквивалентна доказателствена стойност на Възложителя, като посочва, че: ***„Разходът е по проект BG05M9OP001-2.002-0139-С001, „Създаване на нов Център за почасово предоставяне на услуги за социално включване в общността или в домашна среда в Община Перник“, финансиран от Оперативна програма „Развитие на човешките ресурси“ 2014-2020г., съфинансирана от Европейския социален фонд на Европейския съюз.”***

1. Да спазва изискванията на законодателството на Европейската общност и националното законодателство във връзка с предоставянето на безвъзмездната финансова помощ.
2. Да докладва за възникнали нередности пред ВЪЗЛОЖИТЕЛЯ.
3. Да спазва изискванията за съхранение на документацията съгласно Европейското законодателство и изискванията на оперативната програма.

VІ. ГАРАНЦИОННИ СРОКОВЕ

**Чл. 6.** (1) Гаранционният срок на доставката е 36 месеца и започва да тече от датата на подписване на приемо-предавателния протокол.

(2) При поява не дефекти в срока по предходната точка, ВЪЗЛОЖИТЕЛЯ е длъжен в 3-дневен срок да уведоми писмено ИЗПЪЛНИТЕЛЯ за установените дефекти;

(3) ИЗПЪЛНИТЕЛЯТ е длъжен да отстрани за своя сметка дефектите/недостатъците в гаранционния срок, в 5-дневен срок от получаването на известието по предходната точка;

VІI. РЕКЛАМАЦИИ

**Чл. 7.** (1) ВЪЗЛОЖИТЕЛЯТ има право след констатиране на несъответствия или появили се скрити недостатъци на осъществената доставка да поиска подмяната й в 5-дневен срок както следва:

1. За явни дефекти отразени в констативния протокол, съставен и подписан от двете страни по договора;

2. За скрити дефекти, отразени в констативен протокол, съставен при откриването им, но не по-късно от 1 (един) месец от приемане на доставката;

(2) При пълно несъответствие на доставката с техническите характеристики, посочени в Техническата спецификация, както и с изискванията на нормативните разпоредби за състав, опаковане или етикиране се изготвя констативен протокол;

(3) Сроковете за предявяване на рекламациите започват да текат от момента на констатирането им и следва да се отстранят от ИЗПЪЛНИТЕЛЯ в срока по чл. 7. (1) от договора.

VІІІ. КОНФИДЕНЦИАЛНОСТ

**Чл.8**. (1). ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

(2). ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

(3). ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

ІX. НЕУСТОЙКИ И САНКЦИИ

**Чл.9.** (1). При неизпълнение на поетите задължение, уточнени в настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,10% от стойността на неизпълненото задължение за всеки просрочен ден, но не повече от 5% от общата стойност на договора.

(2)В случай, че договорът бъде прекратен по взаимно съгласие страните не си дължат неустойки.

(3). При прекратяване на договора по чл.10, ал.2 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ. ВЪЗЛОЖИТЕЛЯТ дължи на ИЗПЪЛНИТЕЛЯ само такава част от направените разходи към момента на прекратяване на договора, която е сертифицирана по надлежния ред от Сертифициращия орган и отговаря на изпълнената част задължение по договора.

(4). ИЗПЪЛНИТЕЛЯ се задължава да възстановява суми по установени нередности, заедно с дължимата лихва и други неправомерно получени средства.

(5). Ако ВЪЗЛОЖИТЕЛЯТ е обезщетил третите лица в случаите на предходната алинея, той има право на регрес срещу ИЗПЪЛНИТЕЛЯ.

X. ПРЕКРАТЯВАНЕ НА ДОГОВОРА

**Чл. 10**. (1). Настоящият договор може да бъде прекратен:

1. С изтичане на срока по чл. 2;
2. По взаимно съгласие между страните, изразено в писмена форма;
3. При виновно неизпълнение на задълженията на една от страните по договора с 10-дневно писмено предизвестие от изправната до неизправната страна;

(2). Когато са настъпили съществени промени във финансирането ,извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

(3) Споровете, възникнали при изпълнение на договора се уреждат с преговори между страните и двустранни писмени споразумения, а при непостигане на съгласие, същите се отнасят за разрешаване до компетентен орган

XІ. ПРИЕМАНЕ

**Чл.11.** (1). Проверката на предоставената от ИЗПЪЛНИТЕЛЯ офис оборудване и обзавеждане ще се извърши в присъствието на негов представител. Мястото на приемане и преглед е мястото на доставката- Център за почасово предоставяне на услуги за социално включване в общността или в домашна среда в Община Перник на ул. „Инженерна“ №6.

(2) Дейностите по този договор се приемат с приемо-предавателен протокол, подписан от ИЗПЪЛНИТЕЛЯ и ВЪЗЛОЖИТЕЛЯ за извършената доставка.

(3) Възложителят проверява съответствието на техническите параметри на доставката с тези в техническата спецификация на ИЗПЪЛНИТЕЛЯ в присъствието на негови представители;

(4) При констатирани несъответствия/недостатъци на доставката с техническата спецификация, се съставя двустранен констативен протокол подписан от двете страни;

XIІ. ЗАКЛЮЧИТЕЛНИ РАЗПОРЕДБИ

**Чл.12.** (1). Комуникацията по този договор се осъществява в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

(2). За неуредените в настоящия договор въпроси се прилагат разпоредбите на действащото българско законодателство.

(3). Настоящия договор се подписа в три еднообразни екземпляра.

Лице за контакт от страна на ВЪЗЛОЖИТЕЛЯ: **Анита Сарафска** – Ръководител на проект „Създаване на нов Център за почасово предоставяне на услуги за социално включване в общността или в домашна среда в Община Перник”, Процедура за предоставяне на безвъзмездна финансова помощ BG05М9ОP001-2.002 „Независим живот“, Договор № BG05M9OP001-2.002-0139, финансиран от Оперативна програма „Развитие на човешките ресурси 214-2020г.“, съфинансиран от Европейския социален фонд на европейския съюз.

Лице за контакт от страна на ИЗПЪЛНИТЕЛЯ: **………………. –**Управител на **…………………...**

Неразделна част от настоящия договор са следните приложения:

1. *Техническа спецификация;*

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |
| **КМЕТ: ........................................** | **УПРАВИТЕЛ: ...........................** |
| **(Вяра Церовска)** | **(.......................................)** |
| **Директор Дирекция „СБФ”: .........................** |  |
| **(Ирина Станоева)** |  |